
VLADA REPUBLIKE HRVATSKE
Zagreb, 17. rujna 2026.
___________________________________________________________________________
	PREDLAGATELJ:
	Ministarstvo poljoprivrede, šumarstva i ribarstva 


___________________________________________________________________________
	PREDMET:
	Prijedlog zaključka Vlade Republike Hrvatske o prihvaćanju sudjelovanja Republike Hrvatske na Međunarodnoj hortikulturnoj izložbi GREEN × EXPO 2027


__________________________________________________________________________  









Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr



Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj __________ 2026. donijela




Z A K L J U Č A K


1.	 Prihvaća se sudjelovanje Republike Hrvatske na Međunarodnoj hortikulturnoj izložbi GREEN × EXPO 2027, koja će se održati u razdoblju od 19. ožujka do 26. rujna 2027. godine u Yokohami, prefektura Kanagawa, Japan, radi promicanja hrvatske poljoprivrede, prehrambene industrije, turizma, održivog razvoja te jačanja gospodarske suradnje i međunarodne prepoznatljivosti Republike Hrvatske.

2. 	Za nacionalnog povjerenika Republike Hrvatske za Međunarodnu hortikulturnu izložbu GREEN × EXPO 2027 imenuje se državni tajnik Tugomir Majdak.
3.  	Financijska sredstva za provedbu ovoga Zaključka u iznosu od 330.000 eura osiguravaju se unutar financijskog plana Ministarstva poljoprivrede, šumarstva i ribarstva za 2027. godinu.

4.  	Zadužuje se Ministarstvo poljoprivrede, šumarstva i ribarstva za provedbu ovoga Zaključka.



KLASA:
URBROJ:
Zagreb, ____.



									PREDSJEDNIK


								      mr. sc. Andrej Plenković










OBRAZLOŽENJE


[bookmark: _Hlk216769640]Međunarodna hortikulturna izložba (GREEN × EXPO 2027) će se 2027. godine održati u Yokohami, prefektura Kanagawa, Japan.

Ova izložba predstavlja novu vrstu međunarodne hortikulturne izložbe, koja se ne fokusira samo na cvjetne biljke i hortikulturu, već i na teme koje doprinose postizanju Ciljeva održivog razvoja (SDG-ova) i rješavanju globalnih pitanja poput poljoprivrede, sigurnosti hrane, klimatskih promjena i gubitka biološke raznolikosti. Izložba će ponuditi bogat program u tim područjima za razdoblje nakon 2030. godine, kao i iznimnu platformu za predstavljanje pionirskih politika i tehnologija.

Također će pružiti izvrsnu priliku za predstavljanje industrije, turizma i drugih sektora s obzirom na to da se grad domaćin, Yokohama, nalazi u metropolitanskom području Tokija s približno 44 milijuna stanovnika.

U kontekstu priprema za sudjelovanje Republike Hrvatske na Međunarodnoj hortikulturnoj izložbi (GREEN × EXPO 2027), potpredsjednik Vlade Republike Hrvatske i ministar poljoprivrede, šumarstva i ribarstva David Vlajčić predao je pismo namjere za sudjelovanje Republike Hrvatske veleposlaniku Japana, čime je iskazana zainteresiranost Republike Hrvatske za sudjelovanje na navedenoj izložbi.

Slijedom navedenoga, predlaže se Vladi Republike Hrvatske o prihvaćanju sudjelovanja Republike Hrvatske na Međunarodnoj hortikulturnoj izložbi GREEN × EXPO 2027.

